Kutatók Éjszakája

A Kutatók Éjszakája egy tudományos program, amit évente rendeznek meg. Angéla néni felvetette az ötletet, hogy elmenjünk-e. Sokan jelentkeztek, köztük mi is.

Egy órakor indultunk Budapestre. Gyorsan és jól telt az út, két óra körül már ott voltunk. Majd nemsokára bementünk egy terembe, ahol Dr. Róka András kísérleteket mutatott be. A kísérleteknek az volt a lényege, hogy az oknak is van oka. Volt olyan kísérlet is, amit ki tudtunk próbálni itthon. Voltak olyan kísérletek is, amik annyira megleptek minket, hiszen nem is gondoltuk, hogy ilyet lehet csinálni.

Ezután megnéztük, hogy készítik a világítós karkötőket, és el is készíthettünk párat a hozzáértők segítségével.

Kis idő múlva kísérletezhettünk, kipróbálhattunk érdekes dolgokat mi is. A kedvencünk az volt, amikor habot gyújtottak meg a kezünkben, de a többi kísérlet is nagyon tetszett, például az is, amikor lufit fagyasztottunk, óriás buborékot fújtunk, és egy kukoricakeményítőből készült masszát néztünk, tapogattunk meg.

Utána átmentünk egy másik épületbe, ahol kipróbálhattuk a kutatók által készített tárgyakat. Ezek is érdekesek voltak.

Nagyon tetszett ez a kirándulás, élményekkel tele értünk haza. Reméljük jövőre is megyünk!

Pallos Gréta